钦定古今图书集成/明伦汇编/闺媛典/第355卷 > 《马家春慢》前人
## 钦定古今图书集成/明伦汇编/闺媛典/第355卷 > 《马家春慢》前人

珠箔风轻，绣帘浪卷，乍入人间蓬岛。斗玉阑干，渐庭
馆、玲珑春晓。天许奇葩贵品，异繁杏、夭桃轻妙。命化
工、倾国风流，与一枝纤巧。尊前五陵年少。纵丹青
异格，难仿颜貌。惹露凝烟，困红娇额，微颦低笑。须信
浓香易歇。更莫惜、醉攀吟绕。待舞蝶游蜂，细把芳心
都告。